नाहन। पुलिस थाना राजगढ़ में एक नाबालिग लड़की से छेड़छाड़ पर मामला दर्ज हुआ है। जानकारी के अनुसार उपमंडल राजगढ़ के एक गांव में आरोपी ने 15 साल की लड़की को हवस का शिकार बनाने के प्रयास किए, लेकिन लड़की अपनी छोटी बहन के साथ मौके से भागने में कामयाब हो गई। इस पर लड़की के परिजनों ने पुलिस को शिकायत सौंपी है।शिकायत में कहा गया है कि 10 कक्षा में पढ़ने वाली लड़की अपनी नानी के घर गई थी, जहां एक आरोपी ने उससे छेड़छाड़ को अंजाम दिया। शिकायत में परिजनों ने लड़की को जान से मारने के आरोप भी लगाए हैं। उधर, राजगढ़ पुलिस ने आरोपी के खिलाफ केस दर्ज कर छानबीन शुरू कर दी है।